mk en mk mk es uk en sq nl pl pt fr nl ar ro ja el hbs_lat en it eo bn zh it ne da zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk hbs_lat mk mk mk mk mk mk mk mk mk mk mk mk mk mk mk mk mk mk mk ru hbs_cyr mk ru mk mk mk mk ru ru uk ru bg mk mk uk en mk mk mk ru mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Сингапурските библиотеки не сакаат децата да читаат за Пингвинот Танго и неговите двајца татковци · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Сингапурските библиотеки не сакаат децата да читаат за Пингвинот Танго и неговите двајца татковци
Објавено на 31 јули 2014 11:53 GMT
Прочитај го овој напис на Español, Malagasy, 日本語, Italiano, English
Многу Сингапурци силно реагираа за забраната на трите книги за деца. Како протест, тие се собраа во просториите на Националниот библиотекарски одбор каде ги читаа забранетите книги, вклучувајќи ја и „книгата за геј пингвинот“. Фотографија на Оливија Тан од Фејсбук страницата на „Да читаме заедно“
Сингапурскиот Национален Библиотекарски Одбор (НБО) ги забрани и уништуваше копиите од трите книги за деца во кои се зборува за истополови парови и посвојување откако доби поплака дека книгите не се „про-фамилијарни“.
НБО ги отстрани книгите „Тројца заедно со Танго“, „Кој е во твоето семејство“, и „Експресниот воз Белиот лебед“. „Тројца заедно со Танго“ е базирана на вистинска приказна за двајца машки пингвини кои израснале младо пингвинче како нивно во њујоршката зоолошка Централ Парк.
Тео Каи Лун, член на Фејсбук групата наречена „Ние сме против Розевата точка Сингапур“, пиша на НБО за несоодветноста на вклучувањето на трите книги во детската секција. Розевата точка е годишна прослава во Сингапур која промовира диверзитет, толеранција и прифаќање на ЛГБТ заедницата.
Тај Аи Ченг, заменик-директорот и главен библиотекар во НБО, брзо одговори со отстранување на книгите од библиотеката. Таа исто така им одговори на оние кои праќале поплаки дека „НБО зазема силен про-семеен став во селекцијата на книгите“.
Одлуката беше пресретната со жестоки реакции од читачката публика, особено од мајките и академците. Едукаторот Рејчел Зенг ги повика НБО да оддолеат на заканите на конзервативното малцинство:
[…] како ресурсен центар на знаење, Националниот библиотекарски одбор (НБО) треба од одржува разновидна колекција на читачки материјал во вашите библиотеки кој ќе се погрижи за сечии образовни потреби на возраст од дури 18 месеци, па се до оние кои имаат над 60 години и повеќе. Не треба да ја ограничи достапноста на знаење додворувајќи се на стандардите на конзервативно малцинство.
Некои нетизени реагираа за тоа како Фејсбук група можела да ги убеди НБО да наредат отстранување на книги. Хелен Сцида праша:
[…] ако овие книги ги поминале тестовите за иницијална селекција на библиотекарската организација пред се, зошто една Фејсбук група, од се можно, има доволно моќ да побара нивно отстранување?
Др. Џастин Ричардсон, еден од авторите на „Тројца заедно со Танго“, во интервју за Граѓанинот онлајн кажа дека акцијата на НБО испрати „морничава порака за ставот на владата кон слободата на изразување генерално, а особено кон геј личностите и лезбејките“.
Многу сингапурски автори пренесуваат слична порака и некои од нив веќе ги бојкотираат настаните спонзорирани од НБО. Минатата недела, повеќе од 400 луѓе се собраа пред НБО да учестуваат во јавно читање и да протестираат. Тие исто така дистрибуираа копии од забранетите книги.
Јашуат, која е мајка, верува дека НБО реагираше во спротивност со нивната законска мисија да го промовираат знаењето:
Забраната од НБО и нивната последователна одбрана на нивните акции прикажува многу тесна дефиниција за семејство. Повторно, ова е во спротивност со провомирање на знаењето, една од мисиите на НБО. Дали гејовите не се делови од семејства, не се нечии деца, браќа, пријатели? Со забранувањето на книгата, НБО изреагира глупаво и попушти под притисокот на личните верувања и систем на вредности на мала група Сингапурци. Со тврдоглава одбрана на нивната акција, НБО одобрува и го поддржува тој тесноград поим за семејство.
Отворено писмо напишано од Нг Ји Шенг, Лим Џиалианг и Лијан Чен ги обвини НБО дека се неодговорни и нечесни. Родителите кои не сакаат нивните деца да ги читаат овие книги ја имаат можноста да не ги позајмуваат, рекоа тие.
Настанот „Ајде да читаме заедно“ собра 400 луѓе пред Националниот библиотекарски одбор. Фотографија од Фејсбук страницата на настанот.
Во меѓувреме, „Шлакнатото дуо“, друг родител-блогер, го разбра резонирањето на библиотеката, но не се согласи со нејзината одлука да ги уништи книгите:
Да се забранат за да се заштитат младите е едно, да се уништуваат книгите е налик лов на вештерки, каде и невините исчезнуваат со виновниците. …Едноставна алтернатива би била да се преместат во одделот за млади возрасни, во кој во препорачаната возрасна група, некој би можел самостојно да просуди за содржината на книгите.
Јакоб Ибрахим, сингапурскиот министер за комуникации и информации, ја бранеше НБО. „Јавните библиотеки служат на заедницата и во право се да ги земаат нормите на заедницата“, рече тој. „Нормите кои преовладуваат, кои големото мнозинство од Сингапурците ги прифаќаат, поддржуваат учење на децата за конвенционални семејства, но не и за алтернативните, нетрадиционални семејства, тема на која се книгите за кои зборуваме“.
Проблемот ја потенцираше континуираната конфронтација помеѓу конзервативните сили и заедницата во пораст која ја прифаќа геј заедницата и се залага за ЛГБТ правата.
Најнови написи од Источна Азија
Научно истражување укажува дека Кина можела да спречи 95% од случаите на коронавирус
Кина  17 март 2020
Црквите во Грција и Северна Македонија одбиваат да ги модифицираат ритуалите погодни за ширење на КОВИД-19
Западна Европа  11 март 2020
Будисти во Мјанмар им подарија бели рози на муслимани за Рамазан
Мјанмар (Бурма)  13 јануари 2020
Топ написи од свет
Еквадор: Жени и девојки бегалки се занимаваат со сексуална работа
Латинска Америка  17 август 2012
Водич за 2.0 застапување: Алатки за дигитално застапување
Среден Исток и Западна Африка  24 септември 2008
Бугарија, Македонија: Војна за историјата преку блогови
Источна и Централна Европа  11 април 2008
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани